OpenLLM-France/wikimedia huggingface dataset:
# Postcremador

Un postcremador és un mecanisme afegit a alguns motors de reacció per augmentar-ne temporalment el seu impuls, és utilitzat sobretot en avions de combat supersònics. Es fonamenta en injectar combustible addicional després de la turbina. El seu avantatge principal és l'increment notable de l'impuls i el seu desavantatge és el consum molt alt de combustible.

## Usos

Per causa del seu elevat consum de combustible els postcremadors no s'utilitzen durant períodes prolongats. Normalment s'utilitzen només en situacions on cal el màxim impuls possible, per tal d'aconseguir grans acceleracions i velocitats, com ara en enlairaments de pistes curtes (com per exemple en el cas d'operacions en portaavions) i en situacions de combat aeri, especialment per al combat a curta distància o en maniobres evasives per tal d'evitar un míssil aire-aire.

## Disseny

El postcremador d'un motor de reacció consisteix en una secció allargada de la tovera amb múltiples injectors de combustible. El seu funcionament es basa a injectar combustible als gasos provinents de la combustió dins les turbines de turboreactor per tal de produir una segona combustió. Això provoca un gran augment en la temperatura dels gasos que alhora provoca un major impuls.

## Eficiència

Com que la combustió dins la turbina ja ha consumit part de l'oxigen i a què la segona combustió no es produeix en un compartiment amb aire altament comprimit els postcremadors són en general poc eficients comparats amb la combustió principal del motor de reacció.

## Vegeu també

* Motor de reacció
* Caça (avió)

## Enllaços externs

* https://engineering.purdue.edu/~propulsi/propulsion/jets/basics/afterburner.html
# Jimma

Jimma és la principal ciutat del sud-oest d'Etiòpia a la regió d'Oròmia Anteriorment fou capital de la província de Kaffa, fins que el sistema d'estats-regions va abolir les províncies. La seva població és de 159.009 (2005) que eren 88.867 el 1994. La ciutat és seu d'una universitat, un aeroport (Aba Segud, codi ICAO HAJM, codi IATA JIM), el palau reial i diversos mercats.

## Història

Poblada inicialment per l'ètnia sidama, al segle xvi van arribar els galla (oromo). Es va fundar el regne de Jimma o Djimma que va tenir capital a Jiren, avui un barri de Jimma. El nom original de la ciutat fou Hirmata i va tenir importància al segle xix com estació de caravanes entre Shoa i Kaffa i per ser a només 10 km del palau del rei. El 1932 la monarquia fou abolida. Amb l'arribada dels italians la ciutat es va desenvolupar cap al riu Awetu, i van afavorir l'islam per contrarestar la influència dels cristians.

## Vegeu també

* Regne de Jimma.

## Referències

* ↑ CSA 2005 National Statistics Arxivat 2007-08-13 a Wayback Machine., Table B.3
* ↑ Donald N. Levine, Greater Ethiopia, second edition (Chicago: University Press, 1974)
* ↑ J. Spencer Trimingham, Islam in Ethiopia (Oxford: Geoffrey Cumberlege for the University Press, 1952), p. 137.

## Enllaços externs

* Cities of Ethiopia: Jimma per John Graham (Addis Tribune, 21 de desembre de 2001)
* Jimma University Arxivat 2020-06-04 a Wayback Machine.
* Jimma Times Arxivat 2010-11-08 a Wayback Machine.
# Oak Ridge (Missouri)

Oak Ridge és una població dels Estats Units a l'estat de Missouri. Segons el cens del 2000 tenia 202 habitants.

## Demografia

Segons el cens del 2000, Oak Ridge tenia 202 habitants, 82 habitatges, i 63 famílies. La densitat de població era de 210,8 habitants per km².
Dels 82 habitatges en un 24,4% hi vivien nens de menys de 18 anys, en un 63,4% hi vivien parelles casades, en un 9,8% dones solteres, i en un 22% no eren unitats familiars. En el 18,3% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,78.
Per edats la població es repartia de la següent manera: un 20,8% tenia menys de 18 anys, un 5% entre 18 i 24, un 29,2% entre 25 i 44, un 30,2% de 45 a 60 i un 14,9% 65 anys o més.
L'edat mediana era de 39 anys. Per cada 100 dones de 18 o més anys hi havia 81,8 homes.
La renda mediana per habitatge era de 32.188 $ i la renda mediana per família de 41.875 $. Els homes tenien una renda mediana de 34.167 $ mentre que les dones 16.635 $. La renda per capita de la població era de 18.310 $. Entorn del 5,3% de les famílies i el 4,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oak Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 23 agost 2010].
* ↑ «Geographic Comparison Table- Oak Ridge». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Francisco de Hoces

Francisco de Hoces va ser un mariner castellà que l'any 1525 va formar part de l'expedició de García Jofre de Loaisa al comandament de la caravel·la San Lesmes. L'objectiu d'aquesta expedició marítima era prendre i colonitzar les illes Moluques (situades a l'actual Indonèsia), riques en espècies, la propietat de les quals era disputada en aquell moment per les corones de Castella i Portugal. Estant a l'estret de Magallanes, Hoces es va trobar amb un temporal quan intentava creuarlo, cosa que el va obligar a viatjar fins als 55º de latitud sud, esdevenint així el primer a descobrir el pas al sud del Cap d'Hornos, a l'extrem meridional del continent. Es va anticipar en més de mig segle al pirata anglès Francis Drake, i és per això que a Espanya i part d'Hispanoamèrica s'anomena Mar de Hoces el mateix lloc que és denominat Passatge de Drake pels anglosaxons. Hoces és rellevat al comandament de la caravel·la Sant Lesmes per Diego Alonso de Solís a causa d'una malaltia. L'any següent, el 1526, la caravel·la es tornà a perdre degut a un temporal i des d'aleshores no es va tenir notícia de la tripulació, encara que segons hipòtesis recents, podria haver arribat fins a Nova Zelanda i el sud d'Austràlia, lloc on finalment naufragaria. Això implicaria que els tripulants de la caravel·la San Lesmes van ser els primers europeus de veure aquests territoris.

## Vegeu també

* Mar de Hoces
* Expedició de García Jofre de Loaisa
* Caravel·la Sant Lesmes

## Referències

* ↑ Jose María Ortuño Sánchez-Pedreño. «Estudi històric-jurídic de l'expedició de García Jofre de Loaisa a les illes Moluques. La venda dels drets sobre aquestes illes a Portugal per Carles I d'Espanya» (PDF) (en castellà). Revistas.UM.es, 2003. Arxivat de l'original el 2016-03-03. [Consulta: 9 agost 2009].
* ↑ Camilo José Cela Conde. «El mar de Hoces» (en castellà). La opinión de la Coruña, 21-02-2008. [Consulta: 18 juliol 2008].
* ↑ «La caravel·la Sant Lesmes (descobriment d'Austràlia)» (en castellà). Nucleosa.org. [Consulta: 18 juliol 2008].

## Bibliografia

* Amancio Landín Carrasco. Espanya al mar. Padró d'descobridors. Editorial Naval. ISBN 84-7341-078-5.
* Javier Oyarzun. Expedicions espanyoles a l'Estret de Magallanes i Terra de Foc. Edicions Cultura Hispànica. ISBN 84-7232-130-4..
* Robert Langdon. The lost caravel re-explored. Brolga Press, 1988. ISBN 0958830924.

## Enllaços externs

* Informació sobre Francesc de Hoces a la pàgina web de l'Armada Espanyola
# Filandre

Els filandres (Philander) són un gènere de marsupials de l'ordre dels didelfimorfs. Tenen unes taques blanques sobre els ulls que des de lluny poden semblar un segon parell d'ulls.

## Referències

* ↑ Gardner, Alfred. Wilson, D. E. (ed.); Reeder, D. M. (ed.). Mammal Species of the World. 3a edició. Johns Hopkins University Press, 16 novembre 2005, p. 16-17. ISBN 0-801-88221-4.
* ↑ Lew, Daniel; Roger Pérez-Hernández, Jacint Ventura «Two new species of Philander (Didelphimorphia, Didelphidae) from northern South America». Journal of Mammalogy, vol. 87, 2, 2006, pàg. 224–237. DOI: 10.1644/05-MAMM-A-065R2.1.
* ↑ David A. Flores, DA, Barqueza, RM; Díaza, MM «A new species of Philander Brisson, 1762 (Didelphimorphia, Didelphidae)». Mammalian Biology, vol. 73, 1, 2008, pàg. 14–24. DOI: 10.1016/j.mambio.2007.04.002.
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Corydoras julii

Corydoras julii és una espècie de peix de la família dels cal·líctids i de l'ordre dels siluriformes.

## Morfologia

Els mascles poden assolir els 5,2 cm de longitud total.

## Distribució geogràfica

Es troba a Sud-amèrica: curs inferior del riu Amazones i rius costaners del nord-est del Brasil.

## Referències

* 1 2 «Corydoras julii» (en anglès). FishBase. Froese, Rainer; Pauly, Daniel (editors).

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Burgess, W.E. 1992. Colored atlas of miniature catfish. Every species of Corydoras, Brochis and Aspidoras. T.F.H. Publications, Inc., Estats Units. 224 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Reis, R.E. 2003. Callichthyidae (Armored catfishes). p. 291-309. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Steindachner, F. 1906. Ueber zwei neue Corydoras-Arten aus dem Parnahyba und Parahimflusse im Staate Piauhy. Anz. Akad. Wiss. Wien 1906: 478-480.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Text xifrat

En criptografia el text xifrat és el resultat del procés (conegut com a xifratge o encripació) que transforma la informació (a la que es refereix com text clar) fent servir un algorisme (anomenat algorisme de xifratge) per fer-lo illegible a qualsevol excepte aquells que posseeixen un coneixement especial, que normalment és la clau. Aquest resultat és també conegut com a informació encriptada. El procés per llegir text xifrat es coneix com a desxifratge.

## Referències

* ↑ Hansche, Berti & Hare, Oficial (ISC)²; Guia a l'Examen CISSP Auerbach Publications, pàg. 379, Isbn 0-8493-1707-X

## Textos de referència

* Helen Fouché Gaines, “Cryptanalysis”, 1939, Dover. ISBN 0-486-20097-3
* David Kahn, The Codebreakers - The Story of Secret Writing (ISBN 0-684-83130-9) (1967)
* Abraham Sinkov, Elementary Cryptanalysis: A Mathematical Approach, Mathematical Association of America, 1966. ISBN 0-88385-622-0

## Vegeu també

* Xifratge
# Corydoras paleatus

Corydoras paleatus és una espècie de peix de la família dels cal·líctids i de l'ordre dels siluriformes que es troba a Sud-amèrica: conca inferior del riu Paranà i rius costaners d'Uruguai i el Brasil.
Els mascles poden assolir els 5,9 cm de longitud total.

## Referències

* 1 2 «Corydoras paleatus» (en anglès). FishBase. Froese, Rainer; Pauly, Daniel (editors).
# Gaietà Casadevall i Deparés

Gaietà Casadevall i Deparés (Barcelona, 2 de juny de 1850 - Barcelona, 22 de novembre de 1903) fou un pianista, compositor i organista català. Nascut a la segona meitat del s. XIX, se'l coneix per haver musicat a moltes poesies de Jacint Verdaguer.
Va ser organista dels barcelonins convents de l'Ensenyança i de les Magdalenes.
Saldoni afirma que a finals de novembre de 1870 es va cantar una de les seves composicions (concretament un Te Deum) a Sant Pere de Premiá (diòcesi de Barcelona).
Una altra de les seves obres: Lo ton renegayre, amb lletra de Josep Maria Serra i Marsal, apareix citat en una carta dirigida per Casadevall a Barbieri, datada a Barcelona el 29 de juny de 1887; el romanç va ser premiat en un certamen i Casadevall va compondre la música per procedir a la seva publicació. Li va demanar aprobació a Barbieri per a la part musical.

## Obres

Dins de la seva obra en destaca el seu repertori eclesiàstic, del qual formen part la major part de les seves composicions. La major part de les seves composicions es troben al Fons de la Capella de Música de la catedral-basílica del Sant Esperit de Terrassa (TerC).

### Repertori eclesiàstic

* Bendita sea tu pureza, S.C, p (Rafael Guardia)
* Cántico a San José, VV, Co,p (Rafael Guardia)
* Jesús als noys, VV, p (JA)
* La bien venida, Vill (Rafael Guardia)
* Los angelitos, Vill, VV, p (Rafael Guardia)
* Navidad, Vill, VV, p (Rafael Guardia)
* Piadoso cántico, VV, órg (CD)
* Salve Regina (Dios te salve Reina y madre), VV, p (Rafael Guardia)
* Tota pulchra, S o T, p (Rafael Guardia)
* Trisagio mariano, VV, órg (Rafael Guardia).
* Yo soy feliz, yo nada anhelo
* Pregaria al Señor, nº 2 (Oh Dios eterno, Dios clemente)

### Cançons

* Despedida (CD; V, p)
* Hay más (CD; V, p)
* Lo ton renegayre (CD; V, p)
* ¡May mes! (CD; V, p)
* Mayo (CD; V, p)
* Si me amabas (VR; V, p)
* Suspiros (CD; V, p)

### Música per a piano

* Barcelona a Colón, Pk-Pasa
* ¡¡¡Celos!!!, Scho (Rafael Guardia)
* Lanceros de Alfonso XII (VR)
* Microbios y bacterias, Pk-Paso (Rafael Guardia)
* ¡¡Olé!!, Capr español (Rafael Guardia)
* ¿Quién me quiere?, Maz (Rafael Guardia)

## Referències

* ↑ Registre de Naixements de l'Ajuntament de Barcelona, any 1850, llibre 2n, número de registre 1859.
* ↑ Va morir el dia 22 de novembre als 53 anys, segons el Registre de Defuncions de l'Ajuntament de Barcelona, any 1903, número de registre 12289, jutjat de Gràcia.
* 1 2 3 4 Alonso, Celsa «Casadevall, Cayetano» (en castellà). Diccionario de la Música Española Hispanoamericana. SGAE [Madrid], vol.3, 1999.
* ↑ «Llista d'autors al Vinseum». [Consulta: 17 juny 2016].
* ↑ «Necrològica». La Vanguardia, 24-11-1903, pàg. 3.
* ↑ «Obres de Casadevall a L'IFMuC. Base de dades del fons musicals de Catalunya». TerC.
# Behrendorf (Schleswig-Holstein)

Behrendorf (frisó septentrional Bjarntoorp, danès Bjerndrup, baix alemany Behrendörp) és un municipi a l'amt Viöl del districte de Nordfriesland, dins l'Amt Viöl, a l'estat alemany de Slesvig-Holstein. Es troba a 15 kilòmetres de Husum, entre Viöl, Sollwitt i Bondelum. El 31 de desembre del 2023 tenia 571 habitants.

## Referències

* ↑ «Alle politisch selbständigen Gemeinden mit ausgewählten Merkmalen am 31.12.2023» (en alemany), 28-10-2024. [Consulta: 16 març 2025].
# Li Rui

    En aquest nom xinès, el cognom és Li.
Li Rui (xinès: 李锐) (Suzhou, 8 de desembre de 1768 - Suzhou, 30 de juny de 1817) va ser un matemàtic xinès. Li Rui va descobrir independentment una versió equivalent del que avui coneixem com la regla dels signes de Descartes.
Poc es coneix de la seva vida, algunes fonts diuen que va néixer el 1769. Se sap que va estudiar a l'Acadèmia Ziyang, on va ser deixeble de polític i intel·lectual Ruan Yuan i del filòleg Qian Daxin i que va ser el principal col·laborador de Ruan Yuan en l'elaboració del diccionari biogràfic d'astrònoms matemàtics xinesos publicat el 1799. L'any anterior havia descobert un manuscrit de Li Ye del Yigu Yanduan, Desenvolupament per peces (1259) que estava perdut i l'havia editat amb un ampli comentari, utilitzant tècniques filològiques per recuperar els materials perduts i restaurar les arrels de la "matemàtica xinesa".
El 1810 va anar a Pequín per a fer l'examen del servei civil, però no el va aprovar.
Va morir el 1817 i, posteriorment, el seu mestre Ruan Yuan, va fer editar les seves obres completes el 1823, composades per onze tractats: set sobre sistemes astronòmics antics i quatre sobre mètodes tradicionals de còmput.

## Referències

* ↑ 萬生 i 鈍, 1982, p. 85.
* ↑ Dun i Dauben, 2002, p. 302.
* ↑ Pollet, 2020, p. 7.
* ↑ Pollet, 2014, p. 385 i ss.
* ↑ Miao, 2018, p. 3.
* ↑ Elman, 2006, p. 67.

## Bibliografia

* Dun, Liu; Dauben, Joseph W. «China». A: Joseph Warren Dauben, Christof J. Scriba (eds.). Writing the History of Mathematics: Its Historical Development (en anglès). Birkhäuser, 2002, p. 297-306. ISBN 3-7643-6166-2.
* Elman, Benjamin A. A Cultural History of Modern Science in China (en anglès). Harvard University Press, 2006. ISBN 978-0-674-02306-2.
* Miao, Tian «The Early Stage of the Professionalization and Institutionalization of Mathematics in Late Nineteenth-Century China» (en anglès). Chinese Annals of History of Science and Technology, Vol. 2, Num. 1, 2018, pàg. 1-33. DOI: 10.3724/SP.J.1461.2018.01001. ISSN: 2096-4226.
* Pollet, Charlotte V. «The Influence of Qing Dynasty Editorial Work on the Modern Interpretation of Mathematical Sources: The Case of Li Rui's Edition of Li Ye's Mathematical Treatises» (en anglès). Science in Context, Vol. 27, Num. 3, 2014, pàg. 385-422. DOI: 10.1017/S026988971400012X. ISSN: 0269-8897.
* Pollet, Charlotte V. The Empty And The Full: Li Ye And The Way Of Mathematics (en anglès). World Scientific, 2020. ISBN 978-981-120-947-5.
* 萬生, 洪; 鈍, 劉 «汪萊, 李銳與乾嘉學派» (en xinès). 期 漢學研究 民, Vol. 10, Num. 1, 1982, pàg. 85-103.

## Enllaços externs

* O'Connor, John J.; Robertson, Edmund F. «Li Rui» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Metuchen

Metuchen és una població dels Estats Units a l'estat de Nova Jersey. Segons el cens del 2006 tenia 13.216 habitants.

## Demografia

Segons el cens del 2000, Metuchen tenia 12.840 habitants, 4.992 habitatges, i 3.584 famílies. La densitat de població era de 1.809,3 habitants/km².
Dels 4.992 habitatges en un 32,5% hi vivien nens de menys de 18 anys, en un 58,8% hi vivien parelles casades, en un 10% dones solteres, i en un 28,2% no eren unitats familiars. En el 23% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,05.
Per edats la població es repartia de la següent manera: un 23,3% tenia menys de 18 anys, un 5,3% entre 18 i 24, un 31,3% entre 25 i 44, un 25,2% de 45 a 60 i un 14,9% 65 anys o més.
L'edat mediana era de 40 anys. Per cada 100 dones de 18 o més anys hi havia 87,1 homes.
La renda mediana per habitatge era de 75.546 $ i la renda mediana per família de 85.022 $. Els homes tenien una renda mediana de 58.125 $ mentre que les dones 43.097 $. La renda per capita de la població era de 36.749 $. Aproximadament el 3,4% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Metuchen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Metuchen». American Fact Finder. Oficina del Cens dels Estats Units, 12-01-2010.
# Galina Urbanóvitx

Galina Urbanóvitx (Bakú, 5 de setembre de 1917 - Moscou, 8 de maig de 2011) fou una gimnasta artística russa que va competir sota bandera de la Unió Soviètica.
Nascuda a l'Azerbaidjan procedent d'una família lituana, és considerada la millor gimnasta femenina del món durant la dècada de 1940. La manca de competicions internacionals durant aquella dècada va fer que sols pogués destacar en els darrers anys de la seva carrera esportiva. Així, el 1952 va prendre part en els Jocs Olímpics d'Estiu de Hèlsinki, on disputà les set proves del programa de gimnàstica. Guanyà la medalla d'or en la competició del concurs complet per equips i la de plata en el concurs per aparells equips. També destaca la quarta posició aconseguida en l'exercici de terra i la cinquena en el concurs complet individual, el salt sobre cavall i la barra d'equilibris.
En el seu palmarès també destaquen vint-i-nou campionats soviètics, set individuals (1943-48, 1950), set d'anelles (1939, 1944, 1946, 1948-50, 1952), cinc de les barres asimètriques (1944, 1946, 1948-50), tres del cavall amb arcs (1943-1945), dos del salt sobre cavall (1943, 1948), dos de la barra d'equilibris (1947, 1948), dos de l'exercici de terra (1946, 1952) i un de barra fixa (1948).
El 2016 fou inclosa a l'International Jewish Sports Hall of Fame.

## Referències

* 1 2 3 «Olympedia – Galina Urbanovich». [Consulta: 19 gener 2024].
* ↑ Чесалин, Михаил. «Дочь Наполеона. Холодная королева под флагом СССР» (en rus). [Consulta: 19 gener 2024].
* ↑ «УРБАНОВИЧ Галина Наполеоновна | Российские спортсмены | Спортивная Россия» (en rus). [Consulta: 19 gener 2024].
* ↑ «Galina Urbanovich».
# Filandre del delta de l'Orinoco

El filandre del delta de l'Orinoco (Philander deltae) és una espècie d'opòssum que viu a la regió del delta de l'Orinoco a Veneçuela, que fou descrita per primer cop el 2006. Viu en boscos d'aiguamolls inundats o en boscos d'aiguamolls inundables dels deltes de l'Orinoco i rius propers.

## Referències

* ↑ Lew, D.; Soriano, P. Philander deltae. UICN 2008. Llista Vermella d'espècies amenaçades de la UICN, edició 2008, consultada el 28 desembre 2008.
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :